
o  MNiA,  quae  ullo  in  modo  vires  labefactant, 
aut  corpus  infirmius  reddant,  febris  causae  prae- 
disponentes  plane  existunt ;  hoc  est,  corpus  fe¬ 
bri  magis  reddunt  obnoxium,  cum  causae  illae 
adsint  occasionales,  a  quibus  subinde  excita¬ 
tur.  Hae  causae  praedisponentes  sunt,  animi 
affectus ;  corporis  fatigatio  immodica ;  ebrie¬ 
tas  ;  cibi  inopia  j  vestimenta  nimis  tenuia  5  hos- 

pitia  immunda,  nec  ut  decet  aere  perflata. 
Pauperes  constat  his  causis  multo  magis  esse 
obnoxios,  quam  qui  rebus  lautioribus  fruun- 
tur ;  illos  praecipue,  qui  magnos  urbes  inco¬ 
lunt,  ubi  corporis  munditiei  minus  attenditur,  et. 
intemperantia  omnigena  magis  est  familiaris, 
quam  ruricolis.  Vel  eorundem  artes  quibus 
occupantur  corpus  praeparant ;  nam  multi  sic 
domo,  praesertim  artifices  omnes,  in  totos  dies 
occluduntur,  adeoque  aere  salubri  privantur. 
Agrestes,  contra,  sub  Jove  laborare  coguntur, 
et  sic  aera  purum  respirantes,  corpus  sanum 
servatur,  minusque  fit  morbi  causis  obnoxium 
excitantibus. 

Etiamsi  eorum  tantum  mentionem  feci,  quae, 
saepius  proclivitatem  solummodo  corpori  con¬ 
cinnant,  horum  tamen  nonnulla,  ut  videretur, 
diutius  adhibita,  causae  excitantes  fieri  possunt. 

Itaque,  febrem  malignam,  navibus  et  mili¬ 
tum  hospitiis  frequentibus,  ortam  Pringle  ce> 
leb.  se  vidisse,  narravit.  Urbis  quisquilias  ex¬ 
tra  pomoeria  depositas  eam  producere  posse  af¬ 
firmavit  Senac;  atque  Stahlius,  a  cibo  concoctu 

11011  facile,  corporis  defatigatione,  animi  affectu 
aliquando  gigni  posse. 

Doctoris  Chisholm  sententiae,  in  libello,  cui 
titulus,  “  Statistical  Pathology  of  Bristol  and 
Clifton*,”  his  omnino  contrariae  sunt;  nam  non 
solum  negat,  sordes,  domos  male  ventilatos,  et 
alia  hujusmodi  contagionem  procreare,  sed 
Bristolienses  porro,  rebus  jam  supra  compre¬ 
hensis  subjectiores,  febre  minus  affectos  esse, 
quam  qui  meliore  loco  nascuntur,  et  sic  a  cau¬ 
sis  illis  quae  excitantes  hactenus  habitae  sunt, 
longius  amoventur. 

De  regionibus  oppidi  aliquibus  hunc  ad  mo¬ 
dum  loquitur ;  The  poverty,  filth,  closeness 
and  stagnation  of  the  air,  the  crowded  popula- 
tion  of  most  of  these  houses,  are  not  to  be  con- 
ceived  but  by  those  who  have  witnessed  them  ; 
and  although  I  have  visited  some  of  the  most 
loathsome  of  these  habitations,  and  seen  fami- 
lies,  consisting  of  from  six  to  ten  individuals, 
inhabiting  rooms  not  ten  feet  square,  and  breath- 


*  Edin.  Med,  and  Siirg.  Journal,  NO.  51. 

ing  an  atmosphere  which  almost  suffocated  me 
on  encountering  it,  yet  never  did  I  see  an  in- 
stance  of  typhus.. 

Qualemcunque  sententiam  ab  experientia  sua 
inferat  Chisholm,  nemo  qui  febrem  vidit  illam 
nuper  in  hac  urbe  grassatam,  ab  hac  sententia 
non  longe  dissentiet ;  attamen  hic  morbus  fuit, 
procul  dubio,  contagiosus,  et  haec  febris  spe¬ 
cies  est  quam  significo  quoties  typhum  sim¬ 
pliciter  dixerim. 

Quo  modo  cunque  oriatur  typhus,  conta¬ 
gione  saepissime  dispergitur  :  quod  contagium, 
haud  dubio,  existat,  utique  assumpsi  pro  vero 
et  facto  ;  quem  dubitantes  de  hac  re  aegerrime 
argumentis  cedere  solent,  et  demonstratio  sin¬ 
cera,  in  re  medica,  vix  aut  ne  vix  quidem  as¬ 
sequenda  sit. 

Aliquas  esse  conditiones,  quibus  prae  aliis, 
contagium  facilius  dispergitur,  probe  constat 
inter  omnes.  Aegroti  corpus,  dixit  Lind,  lo¬ 
tum  probe  et  emundatum,  magis  difficile  mor¬ 
bum  producit,  quam  vestes  quos  gesserat,  aut 
sordes  cujusmodi  j  et  hinc,  ut  avertatur,  con- 

tagium  ad  munditiem  et  ventilationem  maxime 
animadvertendum  est :  cubiculi  fenestrae  sem- 
per  patefieri,  stragula  et  aegri  vestimenta  saepe 
mutari,  stercus  quoque  cito  amoveri  debent,  et, 
ut  contagium  penitus  antevertatur,  veneni  ar¬ 
tes  extinguendi  patefactae  nuper  fuerunt.  Ha¬ 
rum  optimae  sunt  acidi  muriatici  et  nitrosi  va¬ 
pores,  quos  semet  intime  cum  materia  conta¬ 
gionis  conjungere,  et  tertium  quiddam  formare 
creditur,  et  sic  eam  reddere  innocuam. 

Plurimi  olim  modi  adhibiti  fuerunt.  Pulveris 
nitrati  deflagratio,  sulphuris,  et  herbarum  aro¬ 
maticarum  combustio ;  sed  haec  nunc  rejiciun¬ 
tur,  et  acidi  nitrosi  vapores  in  eorum  loco  sub¬ 
stituti  sunt.  Hi  vaporibus  muriaticis  antipo- 
nendi  sunt,  quia  hos  multo  minore  molestia 
respirat  aeger,  et  hoc,  eos  aegrotos,  quibus  est 
pulmonum  inflammatio,  magni  refert,  quod  in 
febre  nuper  in  hac  urbe  saeviente  videri  con¬ 
suevit. 

Posteaquam  a  cubiculo  aeger  amoveatur, 
omnis  supellex  penitus  perpurganda,  quoniam 
non  desunt  exempla,  quibus  febris  hoc  modo 

communicata  est,  longo  post  tempore  cubicu¬ 
lum  reliquerit  aegrotus,  Dr  Gregory,  in  prae¬ 
lectionibus  suis  de  hoc  morbo  amplissimis,  se 
aegrum  meminisse  quendam  narrat,  febre  af¬ 
fectum,  cum  in  cubiculo  dormiisset  quod  anno 
superiore  alius  occupaverat  febricitans. 

Febris  pathologia  adhuc  in  tenebris  latet. 
Attamen  in  hoc,  aeque  ac  in  aliis,  cum  expe¬ 
rimentis  et  factis  veritatem  assequi  non  possi¬ 
mus,  nobismet  satisfacere  theoriis  conjecturis¬ 
que  consuevimus.  Theorias  vero  formare,  et¬ 
si  animo  gratum  sit,  non  est  tamen  semper  in¬ 
nocens,  et  quas  non  raro  sequuntur  pessimi 
eventus,  quorum  finem  nequit  aliquis  praevi¬ 
dere  ;  ac  a  virorum  ingenii  praestantissimi  the¬ 
oriis,  malum  febrientibus  illatum  esse,  nemo  non 
vidit,  nullisque  magis  theoriis  quam  pulcher¬ 
rimis  celeber.  Culleni  ac  Brunonis. 

Quum,  autem,  illud  quo  corpus  febricitans 
a  corpore  sano  differat,  nesciamus,  nulla  reme¬ 
dia  ad  eam  removendam  idonea,  ante  experi¬ 
mentum  factum,  judicari  possunt.  Nullius 
enim  remedii  homini  adhuc  sano  adhibiti,  af- 

fectus  rationem  indicere  queat,  idem  febrici¬ 
tanti  dari  oporteat. 

Igitur  medicinam  optimam  omnino  ab  expe¬ 
rientia  et  symptomatum  specie  profluxisse  vi¬ 
demus  ;  quia,  ut  febris  pathologia  in  nullo 
modo  intelligitur,  sic  praxis,  ab  inani  conjec¬ 
tura  deducta,  erronea  esset  et  inepta ;  et  non- 
nunquam  procul  dubio  non  tantum  aegroti  re¬ 
fectionem  tardavit,  sed  mortem  ejus  utique 
concitavit ;  quamvis  aeger  morbo  obluctari  et 
resistere  forsan  potuerit,  sed  morbo  vincitur, 
remediis,  quamvis  salutis  nomine  propinatis, 
pessime  malo  auxiliantibus. 

Quoniam  febris  causam  proximam  omnino 
ignoramus,  et  aliquod  esse  remedium,  quod  in 
modo  speciali  ei  mederi  possit,  nesciamus ;  ra¬ 
tio  sola  medendi  est,  quam  sequi  nos  oportet, 
medicamina  ea  adhibere,  quibus  signa  graviora 
leventur ;  et  cum  inflammatione  viscera  sunt 
affecta,  veluti  encephalon  et  pulmones,  curatio¬ 
nem,  quae  corpus  refrigerit  tam  accurate  ob¬ 
servare,  quasi  horum  viscerum  affectio  solus 
esset  morbus.  Harum  equidem  partium  in- 

flammatio,  nonnunquatn  est  febre  ipsa  pericu¬ 
losior. 

Febre  superveniente,  dixit  Armstrong,  “  the 
circulation  loses  its  balance et  hinc  evenit, 
quod  viscera  varia  tam  saepe  aut  inflammati¬ 
one  aut  congestione  afficiantur ;  quae  affectio- 
nes  sunt  dissimiles,  secundum  diathesin  aegri 
propriam,  et  conditionem  visceris  affecti  adhuc 
sanam,  aut  morbo  mutatam. 

Corporis  animique  functiones  omnes  aliquo 
modo  perturbantur,  et  harum  nonnullae  non 
raro  omnino  impediuntur :  secretiones  et  cibi 
concoctio  prohibentur,  cordis  actio  et  arteria, 
rum  multimodis  afficiuntur,  functiones  anima¬ 
les  languent,  quin  et  omnes  saepe  animi  facul¬ 
tates  (praeter  forsan  imaginationem)  penitus 
extinguuntur. 

Etiamsi  haec  sunt  symptomata  quae  fere  no¬ 
tantur,  in  aliis  exemplis  alia  mala  observanda 
sunt;  modo  enim  pulmo  accenditur,  modo  ce¬ 
rebrum  vel  cerebri  membranae,  modo  iterum 
fauces  inflammatione  corripiuntur.  Plurimis 

quidem  ventriculus  prae  aliis  visceribus  peti¬ 
tur  ;  pulsus  nunc  plenus,  durus  ac  fortis,  nunc 
autem  his  contrarius  j  neque  ulla  varietas  est, 
sive  indicia  sive  aegri  perceptiones  respicias, 
quae  tali  febricitanti  non  contingat. 

Sanguinis  detractio  ad  febrem  medendam 
saepe  adhibita  est ;  ac,  etiamsi  unum  est  e  nu¬ 
mero  remediorum  utilissimorum  ad  febres,  quae 
in  hac  regione  videntur,  removendas  ;  quoniam 
has  febres  sanguinis  affluxus,  organum  versus 
quoddam  vitae  necessarium,  fere  comitatur ; 
hujus  tamen  auxilii  exhibitio  perpetua,  pro 
remedio  febris  ipsius,  nullo  in  modo  habenda 
est ;  et  siquando  fuerit  adhibita,  consilio  non 
tantum  fit,  ut  febris  tollatur,  quantum  ut  inflam¬ 
matio  minuetur,  quae  in  ullo  viscere  fuerit,  a- 
deoque  irritatio,  quam  inflammatio  excitasset, 
compescatur. 

Febris  simplex  continua  sine  venaesectione 
curari  debet. 

Liber,  quem  nuper  juris  publici  fecit  Doctor 
Armstrong,  mihi  perquam  aestimabilis  videtur, 
utpote,  qui  inter  febrem  forma  simpliciore,  et 

febrem  utcunque  complicatam  prudenter  dig¬ 
noscat.  Quicquid  vero  de  iis  et  de  eorum  ra¬ 
tione  medendorum  dixerim,  hoc  utilissimo  auc¬ 
tore  didici. 

Praxis  medicorum  et  classi  et  exercitui  prae¬ 
positorum,  hanc  theoriam  confirmare  videtur ; 
nam  his  remediis,  corporibus  mederi  contigit, 
quae  vitam  quam  maxime  inordinatam  ac  va¬ 
riam  degere  solent,  fatigatione  nimirum  immo¬ 
dica,  privatione  multa  et  coeli  mutatione,  liquo¬ 
rum  fortiorum  abusu,  hydrargyri  demum  in 
corpore  creberrima  operatione  j  quae  omnia 
aegrum  ad  viscerum  affectionem  procliviorem 
reddunt ;  atque  hi  quidem  seduli  fuerunt  in  san¬ 
guine  detrahendo.  Sydenhamus  in  venaesec- 
tione  adhibenda  ab  iisdem  fere  indicationibus 
quibus  Dr  Armstrong  directus  fuisse  videtur. 
In  libro  enim  suo  “  De  Febribus  Continuis,” 
postquam  dixisset  se,  a  corporibus  debilibus  se¬ 
nibusque,  sanguinem  ad  febri  medendum  non 
detrahere  ;  adjecit,  Attamen,  ubi  in  contra¬ 
riae  indolis  sanguinem  incido,  qualis  in  juveni¬ 
bus  athletico  habitu,  et  temperamento  sangiii- 

neo  praeditis  reperiri  consuevit,  primum  in  cu¬ 
ratione  locum  phlebotomiae  attribuo ;  quae  si¬ 
ne  salutis  periculo  hic  omitti  nequit.  Nam  alias 
non  solum  praenimia  sanguinis  ebullitione,  phre¬ 
nitidum,  pleuritidum  aliarumque,  id  genus  in- 
dammationum  periculum  immineret;  sed  prae 
copia  etiam  impeditio  omnimodo  circulationis, 
et  totius  massae  quasi  strangulatis  consequere¬ 
tur. 

Nulla  quidem  in  re  clarius  aut  frequentius 
illud  ab  Armstrong  dictum  confirmari  videtur : 

That  the  most  beneficial  remedies  are  brought 
into  disrepute,  by  having  been  employed  with- 
out  due  respect  to  the  varieties  and  stages  of 
disease  et  haec  porro  verba  optima  habet, 
“  and  it  is  only  by  attending  to  minutiae  that 
we  can  avoid  an  indiscriminate  practice,  and  suc- 
cessfully  ascertain  the  nature  of  fever,  which 
often,  like  the  human  character,  may  be  most 
clearly  penetrated  by  making  the  development 
of  what  at  first  might  seem  minor  circumstan- 
ces,” 

Sanguis  vero  aliquando  recte  detrahatur,  cum 

minus  curiosa  symptomatum  inspectio  id  prohi¬ 
bere  videtur. 

Febrientibus,  quibus  lingua  et  fauces  aridae 
sunt,  cutis  ardens,  facies  pallida  et  anxia,  quo 
tamen  statu  periculosissimo,  nihil  conqueren- 
tur,  sed  se  optime  habere  profitentur,  etsi  vi¬ 
rium  depressio  sit  magna,  lassitudo  et  mentis 
pigritia,  cum  vultu  vacuo,  tamen  hoc  remedium 
potentissimum  et  utilissimum  nonnunquam  pros¬ 
pere  adhibeatur.  Attamen,  in  his  exemplis,  syn¬ 
cope  ne  gignatur  maxime  cavendum  est,  nimi¬ 
rum  quae  lethalis  fieri  posset :  quapropter  san¬ 
guinem  ex  parte  quadam  potiusquam  ex  uni¬ 
verso  corpore  mitterem :  et  quoniam  conditio 
supra  comprehensa  sanguine  intra  cranium  con¬ 
gesto  oriatur,  et  detractio  specialis  hujusmodi 
quam  proxime  parti  afiPectae  fieri  debet,  hirudi¬ 
nes  temporibus  admovendae  sunt,  vel  cucurbi¬ 
tulae  cervici  posteriori,  cute  prius  incisa. 

Sanguinis  missionis  effectus  sunt  effectibus  af¬ 
fusionis  aquae  frigidae  similes,  diutius  tamen 
permansuri ;  corporis  calor  minuit,  et  pulsum 
minus  frequentem  reddit,  et  cutis  vascula  re- 

laxat.  In  Nosocomio  Regio  per  aestatem  prox¬ 
imam  frequentius  adhibita  est,  haud  sine  com¬ 
modo  jliaximo,  quando  aqua  frigidae  affusio  u- 
surpari  non  potuit,  quia  affectus  partium  inter¬ 
narum  adfuerunt,  et  praecipue  pulmonum  in¬ 
flammatio,  quae  in  hac  febre  tam  saepe  videba¬ 
tur. 

Attamen,  etiam,  nonnullos  febrientes,  qui 

visceris  inflammatione  ad  vitam  necessarii  afH- 

ciuntur,  sanguinis,  ex  parte,  missione  tractari 

necesse  est ;  quoniam,  morbo  diutius  manente, 

aeger  infirmatur,  et  sanguinis  ex  corpore  uni- 

* 

verso  missionem  subitam  sustinere  nequeat. 

Sanguinis  ex  universo  corpore  missionis  boni 
effectus,  citius  quam  ex  parte  aliqua  speciali, 
apparent.  Unum  vel  duos  febricitantes  subito 
sanitati  redditos  vidi,  ut  opinor,  hujus  remedii 
exhibitione  opportuna. 

Febre  continua  superveniente,  ventriculus 
imprimis  laesus  esse  videtur  ;  hoc  quidem 
symptoma  saepissime  apparet,  et  aegrum  pessi¬ 
me  habet.  Flujus  partis  affectus,  a  cibo,  quem 
concoquere  nequit,  non  raro  magnopere  auge- 

tur;  atque  partium  omnium  corporis  aliaruni 
consensus  cum  ventriculo,  perturbationem  ejus 
graviorem  reddere  tendit. 

Itaque,  hoc  symptoma  aut  levari  aut  amoveri 
ad  febris  curationem  maximi  refert.  Quam  ob 
causam,,  inter  febris  remedia  locum  insignem 
vomitoriis  dari  oportet ;  et  quod  eorum  virtu¬ 
tes  maxime  corroborat,  scriptores  in  omnibus 
aliis  longe  dissentientes,  Fordyce,  Sydenham, 
Clarke,  Lind  et  Armstrong,  ut  haec  exhibe¬ 
rentur  una  voce  consentiunt. 

Dr  Fordyce,  febribus  quibuslibet  tribus,  duas 
subito  vomitoriis  tolli  posse,  affirmat  j  atque  ea¬ 
dem,  ineunte  morbo,  adhiberi  suadet. 

Sane  vomitorium  propinare,’^  dixit  Syden¬ 
ham,  “  ubi  istiusmodi  praegressa  est  vomendi 
proclivitas,  adeo  est  necessarium,  ut  nisi  humor 
ille  expellatur,  in  sentinam  complurium  malo¬ 
rum  sit  abiturus,  quae  crucem  hgent  medico, 
toto  durante  medicationis  tempore,  aegrumque 
in  haud  leve  periculum  conjicient.  Ex  horum 
praecipuis  et  maxime  solitis  est  diarrhoea ;  quae 
ut  plurimum  in  defervescentia  febris  consequi- 

ttir,  quotiescunqiie  emetica,  quando  ea  suade¬ 
bat  indicatio,  omissa  fuere  Et  paulo  post 
haec  verba  habet  :  “  Porro  etiam  compertum 
habebis,  etiamsi  proclivitas  illa  ad  vomendum 
jampridem  praeterierit,  diarrhoeam  tamen  quam* 
primum  vomitorium  exhibueris  plerumque  ces¬ 
saturam  ;  dummodo  emetico  ferendo  pares  fue¬ 
rint  aegri  vires  :  saepius  autem  observavi,  diar¬ 
rhoeam  semel  oborta,  medicamenta  adstringen- 
tia,  vel  nihil  omnino,  vel  parum  admodum  ad 
eandem  sistendam  conferret»” 

Vomitoria,  igitur,  medicamenta  esse  utilissi¬ 
ma  in  febris  curatione,  argumentis  probare  nul¬ 
lo  in  modo  necesse  est,  quoniam  ab  omnibus 
eadem  exhibita  idonea  existimata  sunt :  et  haec 
administrari,  ab  scriptoribus  optimis  de  hac  re, 
praescriptum  est. 

Vomitoria,  in  corpus  majores  et  magis  uni¬ 
versos,  quam  aliud  quodvis  medicamentum  in¬ 
tus  datum,  praestant  effectus  ;  et  quoniam  affec¬ 
tus  ventriculi  fere  sint  febris  indicia  quae  viden- 


Vid.  Sydenham,  Op.  Om.  p.  55, 

f  Vid,  Id.  p.  56. 

tur  prima,  et  forsitan  alia  permulta,  quae  pos¬ 
tea  apparent,  aut  ex  his  oriuntur,  aut  ab  his  au¬ 
gentur,  ventriculum  vomendo  deplere  utilissi¬ 
mum  fore  vel  prius  alicui  consideranti  videatur. 

Actio  illa  morbosa,  quae  inter  febrem,  ence¬ 
phalo  fere  consistit,  longe  insignior  est  quam  ut 
animi  attentionem,  vel  brevissimum  tempus,  la¬ 
tere  possit.  Attamen  mihi  non  impossibile  vi¬ 
detur,  quod  hic  affectus,  etsi  non  raro  acerrimus, 
in  nonnullis  exemplis  ex  consensu  solummodo 
oriatur  :  et  hanc  opinionem  comprobatam  vide¬ 
mus,  a  dolore  diminuto  postquam  excitatus  fue¬ 
rit  vomitus. 

Consensus  qui  mutuus  inter  cutem  ventricu¬ 
lumque  intercedit  omnibus  agnoscitur. 

In  febribus  vero,  quibus  tonsillarum  inflam¬ 
mationem  et  ulcerationem  videmus,  ut  ventri¬ 
culi  conditio  morbosa,  hunc  affectum  aliquo 
modo  aut  augeat  aut  excitet,  verisimile  videtur, 
quoniam  aeger  cynanche  tonsillari  affectus  vo¬ 
mitu  magnopere  levatur. 

Ventriculus,  simul  ac  febris  observatur,  con¬ 
coquendo  cessat ;  cibus  igitur,  qui  hic  manet. 

viscera  concoctioni  inservientia  vexat,  et  hoc 
modo  totum  corpus  cruditatibus  offenditur. 

Postquam  vomitoria  adhibita  sunt,  intestina 
inferiora  utiliter  movent,  et  ut  catharticis  mul¬ 
to  facilius  respondeant,  efficiuntur. 

Nunc,  equidem,  nonnulla  eorum  commoda 
videamus,  quae  a  ventriculo  deplendo  produ¬ 
cuntur.  Capitis  aut  minuatur  aut  penitus  amo¬ 
veatur  affectus ;  conditio  sana  vasorum  cutis 
excernentium  reducatur ;  faucium  inflammatio 
arceatur  5  nausea  molesta  auferatur,  et  ventri¬ 
culus  noxiis  expediatur,  quae  ad  sanitatem  re¬ 
dire  eum  prohibent ;  et  morbus  denique  non- 
nunquam  subito  deleatur. — In  medicamentis  vo¬ 
mitoriis  eligendis  lenia  simul  ac  efficacia  ante¬ 
ferenda  sunt.  Mistura  ipecacuanhae  et  tartra- 
tis  antimonii  nunc  saepius  exhibetur  ;  nam  haec 
mistura,  non  solum  medicamenti  vomitorii  con- 
stantior  fit,  sed  magis  est  quam  alia  quaevis  in¬ 
testina  cutemque  movere  idonea.  Indicium,  ta¬ 
men,  est  unum,  cujus,  cum  vomitoria  imperamus, 
nos  sempier  reminisci  oportet ;  sanguinis  nimjrum 
fluxus,  caput  versus,  auctus,  quem,  praesertim  si 


G 


.de  febre  continua. 

ei  actio  arteriarum  insolita  adjiciatur,  medici  eat 
semper  sanguinis  detractione  sublevare  ;  quo¬ 
niam,  inter  vomendum,  per  aortam  descenden¬ 
tem,  sanguis  vix  et  ne  vix  quidem  fluere  possit ; 
et  sic  sanguinis  major  quantitas  in  caput  trans¬ 
mittitur,  quae  si  actio  febrilis  non  minuatur,  va¬ 
sa  quaedam  cerebri  disrumpat,  et  sanguinis  ef¬ 
fusio  lethalis  induceretur. 

Aquae  frigidae  in  corpus  affusionem  saepius 
medici  nuper  imperaverunt ;  atque  si  in  eadem 
exhibenda  Doctoris  Currie  mandatis  rite  pare¬ 
amus,  omnium  quae  nos  possidemus,  est  reme¬ 
dium  tutissimum  et  efficacissimum^  Nam,  quan¬ 
do  in  hoc  modo  exhibetur,  si  morbum  impedire 
nequeat,  anxietatem  molestam  semper  arcet,  si¬ 
tim,  robur  et  pulsus  frequentiam  minuit,  corpo¬ 
ris  mitigat  calorem,  cutis  exhalationem  movet, 
delirium  levat ;  et  his  peractis  beneficiis,  the 
patient,’^  dixit  auctor  elegans  idem,  sinks  in- 
to  that  happy  state,  which  is  ill  exchanged  for 
the  realities  of  life 


*  Vid.  Currie^s  Medical  Reports. 

Attamen,  ut  hos  bonos  effectus  certe  obtine¬ 
amus,  sententiam  illam  opus  erit  in  animo  per¬ 
pendere,  That  it  may  be  used  with  safety 
when  the  heat  of  the  surface  is  steadily  above 
what  is  natural,  when  there  is  no  sense  of  chil- 
ness  present,  and  when  there  is  no  general  nor 
profuse  perspiration.”  Et  hoc  consilium  nun¬ 
quam  procul  dubio  impune  negligemus. 

Attamen,  etiam,  alia  sunt  signa  quae  accura¬ 
te  observare  nos  oportet :  In  fevers,”  dicit 
CuRRiE,  originating  in,  or  accompanied  by 
high  local  inflammation,  which  are  attended  by 
a  disposition  to  chilness,  I  do  not  depend  on, 
or  recommend  the  use  of  affusion,  coid  or  te¬ 
pida’’  Quum  inflammatio  aut  abdominis  aut 
thoracis  existeret,  hoc  remedium  nullo  in  mo¬ 
do  exhiberi  debet ;  at  quanto  magis  caput  in¬ 
flammatione  afficeretur,  tanto  diligentius  hoc  re¬ 
medio  uti  nos  oportet. 

Multa  sunt  exempla,  aut  pravo  corporis  ha¬ 
bitu,  aut  actione  cordis  arteriarumque  debili, 
necne  hoc  applicandum  sit  dubitamus ;  tametsi 
calor  sit  major  quam  corpore  sano  esse  debet. 

In  hoc  statu  nonnunquam  corporis  lavatio  spon¬ 
gia  ex  aqua  adhibetur  5  sed  hunc  modum,  pa¬ 
tronus  ille  magnus  hujus  remedii  reprehendit, 
et,  ut  opinor,  non  sine  causa,  si  haec  accurate 
proposuit :  “  It  is  not  only  less  efFectual,  but 
less  safe,  for  the  system  will  often  bear  a  sud- 
den,  gerieral  and  stimulating  application  of  cold 
when  it  shrinks  from  its  slow  and  successive  ap¬ 
plication.’* 

In  omnibus  iis  febribus,  quibus  affusio  frigida 
applicari  non  posset,  propter  corporis  debilita¬ 
tem,  aut  actionem  debilem  arteriarum,  affusio 
tepida  haud  sine  commodo  applicetur.  Sed  nec 
totius  compaginis  est  concussio  tam  vehemens, 
nec  affectus  tam  diu  permanent.  Sed  febris  fi¬ 
nem  versus,  quum  pulsus  est  frequens  et  debi¬ 
lis,  et  corporis  calor  diversus,  temporibus  par¬ 
tibusque  diversis,  partium  ablutio  si  beneficium 
diuturnum  producere  nequeat,  tamen  semper 
aegrotantibus  levamen  praesens  impertit,  et  quo¬ 
ties  cervix,  vultus,  brachiaque  aqua  frigida  la¬ 
vantur,  toties  fere  tranquillior  fit  aeger. 

Attamen,  si  cum  corpus  aqua  frigida  lavan- 

dum  est,  ealor  cutis  et  aegri  sensus  non  accura¬ 
te  investigantur,  atque  si,  ad  corporis  calorem 
cognoscendum,  thermometro  non  utamur,  sen¬ 
sibus  autem  nostris  confidemus,  negligentiae  sae- 
penumero  nos  poenitebit.  Calor  nobis  equi¬ 
dem  diversus  videbitur,  prout  manus  frigori  an¬ 
tea  objecta  sit.  Sic  cutis  nobis  ardens  videbi¬ 
tur,  quando  forsitan,  reipsa,  frigidior  quam  esse 
in  corpore  sano  debet :  et  si  in  hoc  statu  cor¬ 
pus  aqua  frigida  lavemus,  sequelae  molestae  et 
nonnunquam  procul  dubio  lethales  superveni¬ 
ent  ;  pulsus  fluctuabit,  respiratio  fiet  difficilis 
et  accelerata,  extrema  quasi  morte  frigent,  mo¬ 
do  vis  vitae  non  omnino  deleatur^  aeger  imbe¬ 
cillus  factus,  refectionem  longe  diuturniorem 
patitur. 

Animadversiones,  de  aquae  frigidae  usii  ex¬ 
terno  quae  nunc  producuntur,  quodammodo 
usum  ejus  internum  dirigere  possunt. 

De  illis  remediis  utique  summis,  sanguinis 
nempe  detractione,  vomitoriis,  aquae  frigidae 
affusione,  haec  habui  quae  dicerem.  Et  nunc  in 
animo  est,  pauca  de  iis  proferre,  quae  etsi  haud 

raro  necessaria,  tamen  usus  non  tam  universus, 
et  effectus  eorum  sunt  certe  minus  notabiles. 

Remedium  est  purgatio,  quo,  in  orrini  fere 
morbo,  utendum  ^est;  faeces  quidem  noxias  a- 
jnovere  ab  intestinis  nullo  in  modo  negiigere 
debemus,  quod  in  febribus  utique  continuis  aux¬ 
ilium  est,  si  quod  aliud,  non  unquam  omitten¬ 
dum;  et  hoc  fieri  oportet,  non  tantum  largis  pur¬ 
gantium  portionibus  subinde  exhibendis,  quae 
ventriculum  offendant,  quantum  mitibus  laxan¬ 
tibus  saepius  repetendis.  Informa,  quidem,  mi¬ 
nime  injucunda  sumenda  sunt ;  solutio  super- 
tart.  potassae  utilis  est  ad  hanc  rem,  potio  prae¬ 
terea  acida  est  gratissima.  Sed  si  astricta  sit 
pertinaciter  alvus,  nec  aperientibus  hujusmodi 
cedat,  medicamenta  deinceps  efficaciora  adminis¬ 
tranda  sunt,  ut  infusum  sennae  et  magnesiae 
sulphas  hydrarg.  submur.  vel  enema  quoddam. 
Attamen,  his  exhibendis,  nulla  perpetua  sunt 
praecepta  quae  sequi  debemus.  Prudentia  me¬ 
dici  tantum  ipsum  admonere  possit. 

In  iis  febribus,  quae  cum  inflammatione  spe¬ 
ciali  junguntur,  magnas  hydrargyri  submuriatis 

quantitates  ministrat  Armstrong;  scrupulum  bis 
die  exhibetur,  ita  non  tantum  effectus  purgans 
certe  obtineatur,  sed  etiam  in  corpus  modo  spe¬ 
ciali  agat,  et  cum  salivationes  moverit,  suis  in 
verbis,  aequabilem  sanguini  motum  conciliat, 
qui,  febre  superveniente,  semper  perturbatur. 
Verisimile  mihi  videtur,  hoc  medicamentum  a- 
liquo  modo  inflammationem  reprimere  posse,  e- 
tiamsi  alvum  nequaquam  moveat ;  nam  maxi¬ 
mum  commodum  hoc  oriri  videmus,  cum  in  cy¬ 
nanche  tracheali  vel  in  hepatitide  adhibeatur. 

Vesicantia  in  iis  tantum  febribus  applicari 
debent,  quas  partium  inflammatio  comitatur; 
atque  quando  nulla  est  affectio  specialis  non  so¬ 
lum  inutilia,  sed,  reipsa^  nocentia  videntur ;  nam 
haec  irritationis  sunt  causa  perpetua. 

Remedia,  quorum  modo  mentionem  sic  feci, 
tametsi  omnium  sunt  efiicacissima,  non  semper 
aegro  adhibenda  sunt  cum  eum  primo  videmus  ; 
quoniam  nonnunquam  accidit,  ut  signa  acerri¬ 
ma,  curatione  minus  perita,  producta  fuerint. 
Verisimile  est  aegrum  multis  toralibus  onustum 
esse ;  aera  respirare,  qui  sui  corporis  exhalatio- 

nibus  inquinatur,  et  calefactus  igne  qui  sempef 
in  cubiculo  servari  solet ;  symptomata,  ab  his 
causis  provenientia,  aut  minuentur  aut  omnino 
amoveantur,  quando  hae  causae  agere  cessave¬ 
rint. 

Haec,  imprimis  animadvertere  et  emendare 
medicum  maximi  refert ;  et  si  febricitans  loca 
male  ventilata  squalidaque  habitat,  qualia  sunt 
domus  pauperum  qui  magnas  urbes  incolunt, 
ad  nosocomium  mitti  necesse  esf,  ubi  aera  pu¬ 
riorem  respirabit,  a  calore  non  opprimetur,  et 
cutis  lavetur  ;  quo  facto,  maximum  beneficium, 
paucis  horis,  producitur. 

Per  totam  febrem  continuam,  sive  simplicem 
sive  inflammatione  aut  congestione  conjunctam, 
indicia  sunt  plerumque  perspicua.  Et  cum  iis 
modis  utimur,  qui  ad  symptomata  nocentissiina 
amovenda  maxime  sunt  idonei,  plerumque  vi¬ 
debimus  nos  esse  feliciores,  quam  cum,  de  pa- 
thologia  aut  de  remediorum  modo  operandi, 
cogitemus. 

In  febris  vero  curatione  animum  aegri  dili¬ 
gentissime  curare,  prae  omnibus  munus  est  me- 

dici  (quod  hactenus  silebam).  Omnia,  quae 
solicitum  reddant  aegrum  de  negotiis  suis,  de 
familia  sua,  aut  de  seipso,  studiose  evitari  de¬ 
bent.  Etenim,  animo  vexando,  non  solum  ubi 
ad  hoc  est  proclivis,  delirium  concitare  valebit, 
sed  consensu,  qui  intercedit  corpus  inter  ani¬ 
mumque,  actionem  quamvis  morbosam  visce^ 
ris  cujusvis  augeat,  et  sic  morbum  aggravet  at¬ 
que  protrahat. 

Effectus,  hepati  ventriculoque  ab  mentis  irri¬ 
tatione,  paratus,  ab  omnibus  agnoscitur,  quo¬ 
rum,  autem,  in  omnibus  corporis  partibus,  im¬ 
perium,  ut  ab  omni  perturbatione  liberentur, 
necessario  efficit. 

Si  remedia,  quorum  jam  mentionem  feci,  rite 
exhibeantur,  morbus  plurimis  exem,plis  feliciter 
desinet,  et  plerumque  quatuordecim  circiter 
dies  post  impetum  febris  remittere  coepit.  Sed 
quando  hoc  accidet  omnino  incertum  est,  quia 
fauste  die  etiam  tertio  vel  quarto  nonnunquam 
evenit ;  sed  si  optime  curatus  sit  aeger,  hoc  est 
raro  expectandum. 

Dum  convalescat  febriens,  quo  pauciora  me- 

dicamenta  exhibita,  eo  citior  et  certior  erit  re¬ 
fectio  :  ea  quidem  solummodo  quae  actionem 
viscerum  sanam  conservant,  sunt  necessaria. 
Ex  iis,  quae  vulgo  tonica  vocantur,  vinum  ru¬ 
brum  optimum  esse  existimo.  Cinchona,  quae 
olim  tantum  laudabatur,  functiones  intestino¬ 
rum  haud  raro  perturbat. 

Cibus  lenis  atque  concoctu  facilis  exhiberi 
debet ;  fatigationem  et  frigus  evitare  necesse 
est ;  se  exercere  magis  magisque  quotidie  ae¬ 
grum  oportet,  et  sic  ad  vitae  habitum  solitum 
sensim  redii^e  decet. 

# 

Febrientium  corporum  sectiones  multas  va¬ 
riasque  morbi  species  monstraverunt :  aquam 
nonnunquam  in  cerebri  ventriculis  inesse  vide¬ 
mus  ;  cerebri  gangraenam  aut  suppurationem, 
intestinorum  gangraenam,  pulmonum  inflamma¬ 
tionem,  et  similia.  Aegri  tamen  hoc  morbo  af¬ 
fecti,  siquando  mortui  sunt,  nihil  morbosi,  cor¬ 
pore  resecto,  ostendunt.  Atque,  ex  hoc  solo, 
ni  fallor,  febrem  non  alius  morbi  symptoma,  ut 
auctores  putaverunt  nonnulli,  sed  morbum  pri¬ 
marium  esse  recte  inferamus.  Quin  et  visce- 

rum  variorum  inflammationem  aut  congestio¬ 
nem  aut  earum  sequelas,  quae  post  mortem  vi¬ 
dentur,  potius  hujusce  morbi  effectum  adventi- 
tium,  quam  causam  universam,  tutissime  judi¬ 
cemus. 

